Video: Tatjana met ope arms by lughawe terugverwelkomTatjana Schoenmaker by die OR Tambo- internasionale lughawe (2 Augustus 2021) (Foto: @brumilda21/Twitter) Tatjana Schoenmaker, wat ŉ goue medalje in die 200 m-borsslag by die Olimpiese Spele verwerf het en ŉ jare lange wêreldrekord in dié item verpletter het, is Maandag met ope arms by die OR Tambo- internasionale lughawe terug verwelkom. Buiten ŉ groep ondersteuners het sportminister Nathi Mthethwa en Lwandile Simelane, adjunkpresident van Saskok, haar met blomme en ballonne ingewag. Schoenmaker spog ook met ŉ silwer medalje nadat sy verlede week tweede geëindig het in die 100 m-borsslag. Schoenmaker (24) het Maandag in ŉ onderhoud met eNCA gesê die oorwinning het “nog nie ingesink nie”. “Baie dankie vir almal se ondersteuning. Ek het net my bes probeer,” het die swemmer gesê. “Ek hoop dat my prestasie vir iemand hoop sal gee. Ons land het deur ŉ moeilike tyd gegaan en ek hoop dat ek net bietjie hoop kon gee. Ons weet dat sport mense kan verenig, maar ons moet nie net op atlete staat maak om ons te verenig nie. Ons moet as ŉ land ŉ besluit maak om saam te kom en te verenig. Hopelik kon ek dit net ŉ klein hupstoot gee.” Schoenmaker sê sy wil deur haar swemmery God se liefde aan mense wys. “Ek hoop dat wanneer mense my sien swem, dat hulle Sy teenwoordigheid en liefde sal ervaar. As ek dít kon doen, dan het ek alles bereik wat ek wou.” Our Golden Girl @TRSchoenmaker is home ???????????? A warm welcome from Minister @NathiMthethwaSA, SASCOC Vice President @lwandisimelane, @mokoenainspires and local supporters #TeamSA pic.twitter.com/Olbo10qqyZ — Team South Africa (@TeamSA2020) August 2, 2021 [ON AIR] Tatjana Schoenmaker returns home after bagging two medals in Tokyo. #DStv403 pic.twitter.com/NjemTeRKZt — eNCA (@eNCA) August 2, 2021 Tatjana Schoenmaker, who made SA proud at the Olympics, arrived at OR Tambo today. #TatjanaSchoenmaker pic.twitter.com/5cPglJakHL — Brümilda (@brumilda21) August 2, 2021